ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ ΑΡΙΘ. 20/94/COL της 30ής Μαρτίου 1994 σχετικά με την παροχή συμπληρωματικών εγγυήσεων όσον αφορά τη μολυσματική ρινοτραχειίτιδα των βοοειδών που προορίζονται για τη Φινλανδία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως ρυθμίστηκε με βάση το πρωτόκολλο για την προσαρμογή της συμφωνίας σχετικά με τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο σχετικά με τις υγειονομικές συνθήκες των ζώων, οι οποίες διέπουν το ενδοκοινοτικό εμπόριο βοοειδών και χοιροειδών (οδηγία 64/432/ΕΟΚ του Συμβουλίου, καλούμενη στο εξής «πράξη για τα βοοειδή και χοιροειδή»), και ιδίως το άρθρο 10,

τη συμφωνία μεταξύ των κρατών ΕΖΕΣ σχετικά με τη δημιουργία εποπτεύουσας αρχής και δικαστηρίου, όπως ρυθμίστηκε με το πρωτόκολλο για την προσαρμογή της συμφωνίας μεταξύ των κρατών ΕΖΕΣ σχετικά με την ίδρυση εποπτεύουσας αρχής και δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο γ),

Εκτιμώντας:

ότι η Φινλανδία, όπως δήλωσε σε επιστολή με ημερομηνία 28 Δεκεμβρίου 1993, θεωρεί ότι η επικράτειά της είναι απαλλαγμένη από τη μολυσματική ρινοτραχειίτιδα των βοοειδών (ΜΡΒ) 7

ότι η Φινλανδία έχει υποβάλλει έγγραφα στοιχεία στην εποπτεύουσα αρχή της ΕΖΕΣ, όπως προβλέπεται στο άρθρο 10 παράγραφος 1 της πράξης για τα βοοειδή και χοιροειδή 7

ότι οι αρχές της Φινλανδίας εφαρμόζουν, για τη διακίνηση βοοειδών στο εσωτερικό της χώρας, κανόνες οι οποίοι είναι τουλάχιστον ισοδύναμοι με εκείνους που προβλέπονται στην παρούσα απόφαση 7

ότι η Φινλανδία έχει αναλάβει τον έλεγχο της κατάστασης με ετήσιες επιθεωρήσεις και έχει αναλάβει τη δέσμευση να υποβάλλει στην εποπτεύουσα αρχή της ΕΖΕΣ ετήσια έκθεση με τις διαπιστώσεις που αφορούν τη ΜΡΒ 7

ότι ενδείκνυται να καθοριστούν ορισμένες συμπληρωματικές εγγυήσεις για την προστασία του καθεστώτος σχετικά με την εν λόγω ασθένεια στη Φινλανδία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ, η οποία επικουρεί την εποπτεύουσα αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Τα βοοειδή που προορίζονται για αναπαραγωγή και παραγωγή και προέρχονται από ένα κράτος της ΕΖΕΣ ή από ένα κράτος μέλος της ΕΚ και προορίζονται για τη Φινλανδία, πρέπει να πληρούν τους ακόλουθους όρους:

1.1. σύμφωνα με επίσημες πληροφορίες, δεν θα πρέπει να έχει παρατηρηθεί κατά τους τελευταίους δώδεκα μήνες στην αγέλη προέλευσης οποιοδήποτε κλινικό ή παθολογικό σύμπτωμα της ασθένειας MPB 7

1.2. τα βοοειδή πρέπει να απομονώνονται σε εγκεκριμένες από την αρμόδια αρχή εγκαταστάσεις επί 30 ημέρες αμέσως πριν από τη διακίνησή τους 7

1.3. τα βοοειδή πρέπει να αποτέλεσαν το αντικείμενο ορολογικής δοκιμής για την ανίχνευση MPB σε όρο που έχει ληφθεί 21 τουλάχιστον ημέρες μετά από την απομώνωσή τους, με αρνητικά αποτελέσματα. Επίσης, όλα τα ζώα στην απομόνωση πρέπει να δίνουν αρνητικά αποτελέσματα στην εν λόγω δοκιμασία 7

1.4. τα βοοειδή δεν θα πρέπει να έχουν εμβολιασθεί κατά της ασθένειας MPM.

2. Τα βοοειδή που προορίζονται για σφαγή και προέρχονται από ένα κράτος ΕΖΕΣ ή κράτος μέλος της ΕΚ και προορίζονται για τη Φινλανδία, πρέπει να μεταφέρονται άμεσα στα σφαγείο του προορισμού.

3. Το υγειονομικό πιστοποιητικό που προβλέπεται στο παράρτημα ΣΤ της πράξης για τα βοοειδή και χοιροειδή πρέπει να συμπληρώνεται με το ακόλουθο κείμενο για τα βοοειδή που αποστέλλονται στη Φινλανδία:

«Βοοειδή που πληρούν τις απαιτήσεις της απόφασης αριθ. 20/94/COL της εποπτεύουσας αρχής της ΕΖΕΣ της 30ής Μαρτίου 1994 σχετικά με την παροχή συμπληρωματικών εγγυήσεων όσον αφορά τη μολυσματική ρινοτραχειίτιδα των βοοειδών για βοοειδή που προορίζονται για τη Φινλανδία.»

4. Η Φινλανδία θα υποβάλλει ετήσια έκθεση σχετικά με τον έλεγχο και τις διαπιστώσεις της που αφορούν την ασθένεια MPB. Η εν λόγω έκθεση πρέπει να υποβάλλεται στην εποπτεύουσα αρχή της ΕΖΕΣ το αργότερο μέχρι την 1η Απριλίου του επομένου έτους.

5. Οι όροι που καθορίζονται στα σημεία 1 έως 3 δεν εφαρμόζονται για την εισαγωγή στη Φινλανδία βοοειδών από ένα κράτος ΕΖΕΣ ή από ένα κράτος μέλος της ΕΚ ή από περιοχή τους, στα οποία, σύμφωνα με το άρθρο 10 της πράξης για τα βοοειδή και χοιροειδή, έχουν παρασχεθεί συμπληρωματικές εγγυήσεις που αντιστοιχούν σε εκείνες που προβλέπονται στην παρούσα απόφαση.

6. Η παρούσα απόφαση αρχίζει να ισχύει την 1η Ιουλίου 1994.

7. Η Φινλανδία θα θέσει σε ισχύ τους νόμους, κανονισμούς και διοικητικές διατάξεις που απαιτούνται για την τήρηση των όρων που προβλέπονται στην παρούσα απόφαση μέχρι την 1η Ιουλίου 1994.

8. Η παρούσα απόφαση απευθύνεται στα κράτη ΕΖΕΣ.

9. Η παρούσα απόφαση είναι αυθεντική στην αγγλική γλώσσα.

Βρυξέλλες, 30 Μαρτίου 1994.

Για την εποπτεύουσα αρχή της ΕΖΕΣ

Pekka SΔILΔ

Μέλος της αρχής